  Виталий Пронин Футбол понна висисьёс Удмуртиын трос. Сое шӧдӥ, Ижысь Киров нимо паркысь фан-зонае пуктэм экран вылысь Россилэсь но Египетлэсь «ожмаськемзэс» учкыса. Ижысь фан-зонаын 12,5 сюрс адями футбол учкиз.Чемпионатэз учкон вылысь татчы пуктэмын нимысьтыз бадӟым экран. Зэмзэ но, футболэз отысь учкыны туж тунсыко вылэм. Но умой интые шедён вылысь амало адямиос отчы футбол кутскемлэсь 4-5 часлы азьло лыктӥллям ни. Фан-зонае пырон капкаос доры кузь черод люкаськиз 21 час но 30 минутэ. Адямиос металлоискатель пыр потӥзы, сумкаоссэс сак эскеризы югдурез утисьёс. Футбол учкыны люкаськемъёс 12 сюрслэсь трос вал. Тросэз - Россилэн флагеныз, шулан арбериосын. Озьы пӧртэм арлыдъем, пӧртэм выжыысь адямиос огдырлы родняяськизы кадь.Нырысетӥ пумиськоназ Россиысь команда Саудовской Аравиез 5:0 лыдын вормем бере футболэз яратӥсьёс бурдъяськизы. Эшшо но эшшо вормон витё. Таяз учыре но футбол учкыны лыктэмъёс Россиысь спортсменъёслэн вормонзылы юн оскизы.Валентина Емельянова  